ΓΡΑΠΤΗ ΕΡΩΤΗΣΗ P-1120/02

υποβολή: Heinz Kindermann (PSE) προς την Επιτροπή

(15 Απριλίου 2002)

Θέμα: Στήριξη εκ μέρους της ΕΕ της προώθησης και της χρήσης συμβατών με το περιβάλλον αλιευτικών μεθόδων και τεχνικών

Κάθε χρόνο αλιεύονται ακούσια — πρόκειται για τα λεγόμενα παρεμπίπτοντα αλιεύματα — και θανατώνονται στο πλαίσιο αλιευτικών δραστηριοτήτων χιλιάδες μικρά κητοειδή (φώκιες και δελφίνια) στά ύδατα της ΕΕ. Αυτός είναι ένας από τους μεγαλύτερους κινδύνους για τα εν λόγω αποθέματα. Τα πληγέντα είδη απαριθμούνται και τίθενται, με αυτόν τον τρόπο,πό αυστηρή προστασία, στο παράρτημα IV, παράγραφος (α) της οδηγίας 92/43/ΕΟΚ(1) για τη διατήρηση των φυσικών οικοτόπων και της άγριας χλωρίδας και πανίδας.

Ποια μέτρα έχει λάβει η Επιτροπή από το 1994, προκειμένου να παράσχει κίνητρα στους αλιείς της ΕΕ ώστε να χρησιμοποιούν συμβατές με το περιβάλλον αλιευτικές μεθόδους και κυρίως προκειμένου να ελαττώσει ή να εξαλείψει τα παρεμπίπτοντα αλιεύματα μικρών κητοειδών και ποια αποτελέσματα και βελτιώσεις επιτεύχθηκαν με αυτόν τον τρόπο·

Στον τομέα της Κοινής Γεωργικής Πολιτικής χορηγούνται στους γεωργούς, στο πλαίσιο των γεωργικών περιβαλλοντικών μέτρων, ενισχύσεις για περιβαλλοντικές δεσμεύσεις που αναλαμβάνουν εκτός του πλαισίου των απαιτήσεων εφαρμογής ορθών γεωργικών πρακτικών. Οι ενισχύσεις χορηγούνται ετησίως καιπολογίζονται σε σχέση με την απώλεια εισοδήματος και τα πρόσθετα έξοδα που δημιουργούνται εξαιτίας των ειδικών όρων, ενώ, επιπλέον, λαμβάνεταιπόψη και η ανάγκη δημιουργίας ενός οικονομικού κινήτρου.

Θεωρεί η Επιτροπή σκόπιμη τη λήψη παρόμοιων μέτρων στον τομέα της αλιείας, προκειμένου να ελαττωθούν ή να εξαλειφθούν, για παράδειγμα, τα παρεμπίπτοντα αλιεύματα μικρών κητοειδών· Σχεδιάζει η Επιτροπή να λάβει παρόμοια μέτρα και, εάν ναι, σε ποια έκταση·

(1) ΕΕ L 206 της 22.7.1992, σελίδα 7.

Απάντηση του κ. Fischler εξ ονόματος της Επιτροπής

(6 Μαΐου 2002)

Όσον αφορά τα μέτρα για τη μείωση ή εξάλειψη των παρεμπιπτόντων αλιευμάτων κητοειδών, η Επιτροπή πρότεινε την κατάργηση της αλιείας με παρασυρόμενα δίκτυα για τα άκρως μεταναστευτικά ψάρια. Η πρόταση αυτή κατέληξε στην έκδοση του κανονισμού (ΕΚ) αριθ. 1239/98 του Συμβουλίου της 8ης Ιουνίου 1998, για την τροποποίηση του κανονισμού (ΕΚ) αριθ. 894/97 για τη θέσπιση ορισμένων τεχνικών μέτρων διατήρησης των αλιευτικών πόρων(1).

Ακόμη σημαντικότερο, η Επιτροπή έχει ενθαρρύνει, με άμεση χρηματοδότηση, την εκπόνηση μελετών με σκοπό την καλύτερη προστασία των μικρών κητοειδών από την παρεμπίπτουσα αλιεία. Αυτό είχε ως αποτέλεσμα ορισμένες νέες ιδέες όπως η ηχητική αποτροπή και σχέδια αλιευτικών εργαλείων που παρέχουνποσχέσεις για μείωση της παρεμπίπτουσας αλιείας στο μέλλον. Η Επιτροπή έχει επίσης χορηγήσει χρηματοδοτική βοήθεια στο πλαίσιο του LIFE για την παροχή μεγαλύτερης προστασίας στα μικρά κητοειδή.

Ως επακόλουθο επιστημονικών και τεχνικών προτάσεων που θα είναι σύντομα διαθέσιμες, η Επιτροπή σκοπεύει να προτείνει νέα κοινοτική νομοθεσία με σκοπό την αντιμετώπιση της παρεμπίπτουσας αλιείας κητοειδών. Το εάν τα προτεινόμενα μέτρα θα έχουν οικονομικές επιπτώσεις θα εξαρτηθεί σε μεγάλο βαθμό από το πεδίο εφαρμογής και τη φύση των τεχνικών προδιαγραφών που θα προταθούν από τους επιστήμονες. Η Επιτροπή είναι έτοιμη να εξετάσει την ανάγκη ή την καταλληλότητα της δημόσιας χρηματοδότησης για την αποτελεσματική εφαρμογή τέτοιων μέτρων.

(1) ΕΕ L 171 της 17.6.1998.